**AUTÓBÉRLETI SZERZŐDÉS**

**magánszemélyek részére**

Bérleti szerződés száma:,,,,,,,,/,,,,,,,,,,,,,,,,,

egyrészről

cégnév: **We Love Apple Kft.**

székhelye: **2400 Dunaújváros, Dózsa György út 4C alagsor**

cégjegyzékszáma: **07-09-032729**

adószáma: **25399572-2-07**

képviselő: **Molnár Gábor**

mint **Bérbeadó**,

másrészről

név: …………**……….................** Telefonszám: **…………………………**

lakcím: **....................................................** anyja neve: **.......................................**

születési hely: **..........................................** vezetői eng. szám: ...........................

születési időpont: **..........................................** érv. idő: **............................................**szem. ig. szám: **..........................................** e-mail cím: **…....................................**

mint **Bérlő** között az alábbi feltételekkel:

1. Bérbeadó bérbe adja, Bérlő számára a Bérbeadó  kizárólagos  tulajdonában álló

Jármű fajtája: **Személygépjármű**

Gyártmány: **Tesla**

Akkumulátor állása: kb. **50%**

**Kaució:** **400.000,- Ft, amely az 1. pontban meghatározott gépjármű bérbeadott**

**állapotban történő visszaadásakor a Bérlőnek visszajár.**

2. A Bérlő az 1. pontban említett gépkocsit személyes céljaira használhatja, azzal haszonszerző tevékenységet (különösen taxizást) nem folytathat. A Bérlő a gépkocsit belföldön és külföldön is használhatja, külföldi használat esetén a Bérbeadó 30 százalék felárat számolhat fel.

3. A felek a bérleti szerződést határozott időre…………….… -től…………………...–ig (év, hó, nap) kötik meg. A szerződést azonnali hatállyal bármelyik fél egyoldalúan felmondhatja, ha a másik fél a kötelezettségeit nem teljesíti. Különösen, ha a Bérbeadó a gépkocsi használatát akadályozza, illetve a Bérlő a gépkocsit rongálja, annak épségét veszélyezteti, illetve a bérleti díjat határidőben nem fizeti meg.

**Jelen szerződés közös megállapodással személyesen meghosszabbítható**. Telefonon, e-mailben vagy egyéb módon csak az alábbi három feltétel teljesülésével van lehetőség a bérlési idő hosszabbítására:

* Bérbeadó engedélyezte azt
* A hosszabbítás időszaka nem ütközik más bérlő korábban lefoglalt bérlési idejével
* A Bérlő a hosszabbítás időszakára vonatkozó bérlési díjat a hosszabbítás előtt 48 órával Bérbeadó bankszámlájára beutalja

A Bérlő tudomásul veszi, hogy a Bérbeadó tulajdonát képező gépjárművet a szerződésben foglalt napon, **délelőtt 10-12 óra között vagy egyéb, de kizárólag a Felek által egyeztetett, időpontban szolgáltatja vissza a Bérbeadó telephelyére**, 2400 Dunaújváros, Dózsa György út 4C címre.

4. Ha a Bérlő nem szolgáltatja vissza az 1. pontban foglalt gépjárművet a meghatározott időre köteles a Bérbeadónak késedelmidíjat fizetni, ami a **napi bérleti díj háromszorosa**. Amennyiben a bérlés lejárta utáni 24 órában nem szolgáltatja vissza a Bérelt járművet a **teljes kaució összegét számoljuk fel**, mint kötbér. A Bérlő elfogadja, hogy amennyiben nem viszi vissza a gépjárművet, akkor a Bérbeadó megteszi a rendőrség felé a megfelelő jogi lépéseket, **az autót letiltjuk és a Bérlő saját költségén visszaszállítjuk a telephelyünkre**.

5. A Bérlő tudomásul veszi, hogy a bérleményt kizárólag saját maga és párja használhatja, másnak át nem engedheti.

6. A Bérbeadó a gépjármű rendeltetésszerű használatát bármikor ellenőrizheti, de azzal a Bérlőt nem zavarhatja. A Bérbeadó írásbeli felhívására a Bérlő 8 napon belül köteles megmutatni a járművet. A megtekintés helye a Bérbeadó telephelye.

7. Bérlő tudomásul veszi, hogy a mindenkori aktuális bérleti díjak illetve bérlési feltéteke a [www.teslaberles.com](http://www.teslaberles.com) oldalon találhatóak meg. Bérbeadó a díjakban és szolgáltatásokban való változtatás jogát fenntartja.

7. A bérlemény bérleti díja napi nettó ................... Ft + ÁFA, azaz napi bruttó ………....…. Ft, összesen ………..………Ft.

Külföldi utazás esetén Bérbeadó 30% felárat számíthat fel, így a bérleti díj……………….. Ft-ra változik.

Amennyiben a Bérlő eláll bérleti szándékától, és azt az első bérleti napot megelőző 15 napon túl jelzi, abban az esetben a teljes bérleti díj 50 %-át köteles megfizetni a Bérbeadó részére. Amennyiben elállási szándékát 15 napon belül jelzi, abban az esetben a Bérbeadó a befizetett teljes összegre igényt tart.

8. A Bérlő minden rendkívüli eseményről köteles először a Bérbeadót értesíteni, a gépkocsi feltörése, rongálása, ellopása esetén a kapott információ szerint eljárni. Balesetnél a Bérlő köteles kellő gondossággal eljárni, az ügy tisztázására mindent megtenni, a káreseményben résztvevők minden lehetséges adatát beszerezni (pl. másik jármű rendszáma, a tulajdonos/vezető neve, címe, tanúk neve, címe, helyszínrajz, esetleg fénykép). A Bérlőnek nincs megegyezési joga, a Bérbeadó sérelmére semminemű elismerő nyilatkozatot nem tehet.

Belföldön történő hiba, baleset bejelentést követően cégünknek 48 órája van az autót elszállítania. Ezen időszakon belül külsős céggel történő elszállítás és szervizelés a Bérlő költségét terheli. Külföldön történő hiba, baleset bejelentést követően az előre a Bérlő által a Postabiztosítónál kötött utasbiztosítást van lehetőség igénybe venni. Amennyiben a Bérlő az előbb említett biztosítás megkötését elmulasztja (vagy a gépjármű életkorából adódóan a megkötésre a Biztosító nem ad lehetőséget) vagy megtagadja, ebben az esetben a Magyarországra történő szállítási költség a Bérlőt terheli. Amennyiben a gépjármű életkora nem teszi lehetővé a Biztosítás megkötését, a Bérlő kijelenti, hogy a felmerülő költségek megfizetését vállalja. Nyitvatartási időn belül tudjuk a bejelentést fogadni, cégünk törekszik a mihamarabbi elszállításra.

A gépjármű telephelyre történő visszaszállítását követően a Bérbeadó megvizsgálja annak tényét, hogy a meghibásodás oka a Bérbeadó vagy a Bérlő hibájából eredt. Amennyiben a Bérlőnek felróható a meghibásodás, okozott kár, vagy sérülés, abban az esetben köteles megtéríteni a szerviz- és egyéb felmerülő költségeket (pl. hazaszállítás), melyet a Bérbeadó CASCO biztosítása nem fedez.

9. Bérlő tudomásul veszi, hogy a járművet napi 200 km, heti 1500 km és havi 4000 km-es futásteljesítménnyel adja bérbe, mely a bérlési idő alatt összevonható. Amennyiben Bérlő a bérlési idő alatt a megadott futásteljesítményt meghaladó mennyiségben használja a járművet, úgy Bérbeadó az extra kilométerek után felárat számít fel. A felár mértéke a [www.teslaberles.com](http://www.kgydauto.hu) oldalon érhető el.

10. A Bérbeadó nem felelős a gépkocsiban felejtett tárgyakért, értékekért, azok károsodásáért vagy eltűnéséért. Szintén nem felel a Bérbeadó azokért a károkért, melyek a Bérlőt a gépkocsi meghibásodása miatt érik.

11. A Bérbeadót terhelik a gépjármű súlyadójának, cascojának, kötelező felelősségbiztosításának, autópálya díjának költségei.

12. A bérlés ideje alatt felmerülő egyéb költségek (töltési költségek, parkolás, rév, stb.) a Bérlőt terhelik.

13. A bérleti idő alatt elkövetett szabálysértésekért (gyorshajtás, szabálytalan parkolás, egyéb szabálysértések, stb.) a Bérlő felelősséget vállal és tudomásul veszi, hogy azok teljes költsége Őt terhelik.

Hozzájárul a kaució visszatartásához és adatainak kiadásához a rendőrségi és egyéb szabálysértési- vagy büntető eljárásokkal kapcsolatosan.

A Bérlő tudomásul veszi, hogy az autó GPS nyomkövetővel van ellátva, mely alapján a megengedett sebesség betartása ellenőrzésre kerül. Amennyiben a sebességtúllépés a 140 km/h-t meghaladja, a kauciót a Bérbeadó belföldi gyorshajtás esetén 3 hétig, külföldi gyorshajtás esetén 3 hónapig visszatartja. Jelentős, 160 km/h feletti sebességtúllépés esetén a kaució nem jár vissza.

14. A kiegyenlítetlen díjak (parkolási díj, úthasználati díj, rév stb.) tekintetében a Bérlő tudomásul veszi, hogy ezek a pótdíjjal, késedelmi kamattal és egyéb költségekkel együttesen kizárólag Őt terhelik. A Bérlő hozzájárul, hogy a Bérbeadó a parkoló-társaság, útkezelő és egyéb szerv részére a Bérlő személyes adatait kiszolgáltassa. Jogi szabályozás kapcsán a pótdíj, bírság, késedelmi kamat stb. közvetlenül a forgalmi okmányokba bejegyzett üzembentartót terhelné, a költségek megfizetésének határideje az erről szóló értesítés kézhezvételétől számított 3 munkanap. Szerződő felek rögzítik, hogy utóbbi esetben a Bérbeadó nem köteles ellenbizonyítás lefolytatására vagy a bírság kifogásolására.

15. A Bérlő köteles a gépkocsit és tartozékait a megjelölt helyen és időpontban - a normál amortizációt figyelembe véve - az átvételkorival megegyező állapotban visszaadni. Amennyiben a Bérlő a gépkocsit nem megfelelően használta, az ebből származó kárt és költséget köteles megtéríteni. A Bérlő durrdefekt esetén (pótlás párban), valamint az utastér illetve a gépjármű rongálódásért teljes anyagi felelősséggel tartozik a Bérbeadó felé (CASCO biztosítás terhére nem rendezhető kár).

A bérleti szerződés a Bérlő általi megszegésekor vagy, ha a bérlet letelte után a gépkocsit kellő indok nélkül nem szolgáltatja vissza, a Bérbeadó jogosult a szerződést azonnali hatállyal felmondani, a gépkocsit a Bérlőtől (akár a szükséges önhatalom eszközével élve) visszavenni, a Bérlő költségére elszállítani.

Jogosult a Bérbeadó a szerződést felmondani és a gépkocsit a Bérlőtől visszavenni, ha tartozását a Bérbeadó felszólítása ellenére sem rendezi.

16. A Bérbeadó a gépkocsit üzemképesen, ................ km. állásnál, a Bérlő által megtekintett és kipróbált állapotban adja át.

17. Szerződő Felek jelen határozott időre kötött szerződést közös megegyezéssel meghosszabbíthatják.

18. A gépjárműben háziállat csak előre egyeztetés után szállítható.

19. **A gépjárműben szigorúan tilos füsttel vagy párával járó dohány termék használata. Erre utaló szag vagy nyom esetén a kaucióból a levonás mértéke minimum 50.000Ft.**

**20. A gépjárművet ugyanabban az állapotban (tisztaság, sérülések) kell visszahozni. Ellenkező esetben a kauciót 3 napig visszatartjuk.**

A szerződésben nem szabályozott kérdésekben a Polgári Törvénykönyv rendelkezései irányadóak.

Dunaújváros, …………………..

.................................................... ..............................................

Bérbeadó Bérlő

**We Love Apple Kft.**